Hier’s ek weer – vetweet
Hier’s ek weer
Posted on May 31, 2012 by gidivet
Net so ‘n vinnige woordjie om darem weer by te kom. Ek voel soos Rip van Winkel vanoggend. Nie net oor ek lekker geslaap het nie. Net omdat ek so deur die blogs geblaai het en agtergekom het die lewe het aangegaan vir almal hier en ek was nie by nie.
Synde hierdie eintlik maar net ‘n joernaal is van gebeure by die gidivetters wil ek darem die nuus aanmeld.
1. Daar’s ‘n nuwe veearts by die werk en ek sit vandag by die huis, kwansuis om admin te doen. Na ‘n lang soektog is ons uiteindelik ‘n volwaardige tweeman (twee-persoon?) praktyk.
2. Daar’s ‘n m****e tent in my sitkamer wat môremiddag iewers in Sussex opgeslaan moet word. Mev Gidi het verseg om ooit weer te gaan kampeer as sy nie ten minste die helfte van haar huis kan saamvat nie. Gelukkig is daar nog steeds ‘n klein blou tentjie ook in my kas vir wanneer die gesin nie saam gaan nie. Vir die nuwe tent sal ek dalk ‘n klein sleepwaentjie moet gaan koop. Van môre af is ek klaarblyklik met “vakansie” vir ‘n week lank. Ek moet eers die woord in die woordeboek gaan opsoek.
3. Daar’s ‘n lessenaar in ‘n (klein) kantoor (-tjie) met ‘n 23″ skerm vir my netboekie sodat ek die hele Excel spreadsheet kan sien.
Dis hoe dinge is.
O ja, die son skyn al vir ‘n hele paar dae hier en ‘n mens hoef nie ‘n trui aan te trek nie.
John Maxwell skryf: ‘A nursery in Canada displays this sign on its wall: “The best time to plant a tree is twenty-five years ago… The second best time is today.” Plant the tree of self-discipline in your life today.’
Selfdissipline. Ek kan nie eers die woord spel nie…
← Have you parked here before?
Ek’s vreeslik aktief, belowe →
14 thoughts on “Hier’s ek weer”
May 31, 2012 at 09:58
Jip, veseker gaan die lewe aan, ne! By jou ook!lekker kamp!
May 31, 2012 at 10:08
Dis ‘n huistent!
‘n Tent so groot soos ‘n garage! Jy sal baie daarin kan pak. Geniet dit.
May 31, 2012 at 11:55
Hoop die weer hou nog so rukkie vir ‘n lekker kampeer- vakansie.
May 31, 2012 at 13:56
Moerse tent!Hoeveel dosyn mense moet hy huisves?:-)
May 31, 2012 at 17:45
Lyk na een jirlike tent, Gidi. Slaan hy darem maklik op? Ons is ook besig om ‘n kampeervakansie te beplan. Vir einde Julie. Drie weke deur Botswana, ‘n stukkie van Zim en dan ‘n hele lang ent deur Namibie. Seker amper 5000km altesaam. Baie opgewonde. Lanklaas so een gedoen!
Klink na ‘n heerlike trippie wat julle beplan. Die tent is groot en swaar, maar twee mense kan hom opslaan. Vat ‘n hele rukkie so dis nie vir toer nie.
0.25 (dosyn) ;-)Dis ‘n sesmantent, met 3 “kamers”.
June 1, 2012 at 08:20
Ek ook. Daar word reën voorspel vir volgende week.
June 1, 2012 at 08:22
June 1, 2012 at 08:25
Inderdaad! Ons het ‘n sleepwa of bakkie nodig.
Wel julle hoort nie vir spasie gedruk te wees nie!:-)
June 1, 2012 at 23:03
hey buurman, ek woon nou in jou straat…. so af en toe
June 29, 2012 at 15:55
Sjoe omtrent ‘n tent en ‘n half!Hoop jy kon darem lekker rus tydens jou vakansie!x